Lav et referat af nedenstående tekst:

Tekst:
24 erhvervsfolk var samlet fra kl. 13.00-14.00 i Restaurant Møllehuset i Frederikshavn, hvor de ringede rundt til deres netværk og bad om bidrag til Dansk Folkehjælps Julehjælp. Og i år var der rekordstor succes med indsamlingen, det skriver Kanal Frederikshavn. - Det er helt fantastisk. Det betyder, at vi kan imødekomme ansøgningerne om Julehjælp fra samtlige 150 familier, som lever op til vores kriterier og er godkendt af Frederikshavn Kommune. Jeg er målløs over den offervilje, som de lokale erhvervsvirksomheder har vist i dag, siger tidligere borgmester Erik Sørensen, som er formand for Dansk Folkehjælp Frederikshavn. En ekstra ting i posen Det er en enlige forsørgere på kontanthjælp eller lignende med hjemmeboende børn under 18 år, som Dansk Folkehjælp støtter. Ligesom sidste år er der 150 godkendte ansøgninger i Frederikshavn Kommune, og de kan se frem til en købmandskurv eller gavekort til REMA 1000 til en værdi af 800 kroner samt gavekort til en værdi af 1.000 kroner til køb af julegaver til børnene. Erik Sørensen har dog endnu en julegave til de 150 børnefamilier. Hotel Viking inviterer alle 150 familier til at holde juleaften på hotellet i Sæby. Hotellet har i flere år dannet ramme om et arrangement, hvor ensomme og pensionister holder juleaften sammen. - Hotel Viking inviterer alle 150 familier til juleaften, og det bliver en aften med dejlig mad og hygge, julemanden kommer på besøg, og hotellet sørger endda for julegaver. Det er en meget flot gave, som vi også er dybt taknemmelige over, udtaler Erik Sørensen til Kanal Frederikshavn. Rekordresultatet i Frederikshavn Kommune betyder endvidere, at Dansk Folkehjælp har penge til at hjælpe med at betale børnenes fritidsaktiviteter. Ønsker man fortsat at støtte Julehjælp 2022, er der følgende muligheder: www.folkehjaelp.dk MobilePay til 13221 Alle donationer går ubeskåret til Julehjælp.

Referat:
Erhvervsfolk fra Frederikshavn Kommune samlede 1. december hele 532.000 kroner ind til udsatte børnefamilier på blot én time. Dermed slog Dansk Folkehjælps årlige indsamling ny rekord i landets nordligste kommune.